
A minőség és a fogyasztói elégedettség kérdései

Kulcsszavak: minőség; elégedettség; vendég; szálloda
Dolgozatomban részletesebben bemutatásra kerülnek a szolgáltatásminőség és a vendégelégedettség kérdései.
A dolgozat első felében alaposan ismertetem először magát a minőséget, a legfontosabb fogalmakat valamint a jelentősebb szolgáltatásminőségi modelleket és ezek fontosabb jellemzőit. Ezt követően a minőség és az elégedettség kapcsolata kerül bemutatásra. Majd bővebben kifejtem a vendégelégedettség jellemzőit, kialakulási folyamatát illetve az azt befolyásoló tényezőket. A továbbiakban röviden bemutatnám a fogyasztói trendek alakulását a minőség és az elégedettség függvényében, hogy a miért is van annak olyan nagy jelentősége, hogy a vendégek minőségi szolgáltatást kapjanak, és elégedett vendégekkel rendelkezzenek. A dolgozatban ezután górcső alá veszem az elégedettség mérésének lehetséges módjait, a legfontosabb elégedettségi modelleket és módszereket. Ez a fejezet ismerteti a kutatás során alkalmazott Gap- modellt valamint a hozzá tartozó felmérési módszert, a SERVQUAL kérdőívet.
A dolgozat második fele betekintést enged mind a magyar, mind a német szállodába, amelyben a kutatás kivitelezésre került. Felvázolásra kerülnek a szállodák főbb ismérvei és jellemzői. Ezután a kitöltött kérdőívek eredményeit ismeri meg részletesebben. A tanulmány további részében részletes ismertetésre kerülnek a kutatás által elért eredmények, valamint a szállodák igazgatójával készített interjú, mely teljes képet ad az ő minőségről alkotott képükről.
A kutatás megerősítette az előzetesen felállított hipotéziseket, a vendégek minőségről alkotott képe rendkívül szubjektív. A minőség eltérő értékelését befolyásolja a nem, a kor, az iskolai végzettség. Bizonyításra került az is, hogy mindkét országban más ezek közül az igazán fontos befolyásoló tényező. Az elemzés segítségével az is megerősítésre került, hogy a menedzsment és a vendégek eltérő nézetekkel rendelkeznek a minőségről és az elégedettségről.
Szakdolgozatom végére érve teljes képet ad a minőség és az elégedettség összefüggéseiről, valamint arról, hogy miért fontos minél jobban megismerni a fogyasztói igényeket, elvárásokat.



